Видео: Audi quattro concept & quattro coupe | auto motor und sport
Видео: Audi quattro concept & quattro coupe
12 Снимки Тази година Audi празнува 30-ата годишнина на системата си за двойно предаване. За да маркират юбилея, инголщатци дори показаха в Париж прототипа quattro concept, който успоредно с quattro coupe от 1984 година участва в най-новия видеоклип на компанията. Още по темата
Веднага след премиерата на прототипа се появиха и спекулациите за евентуалното му серийно производство. На този етап обаче ще трябва да се задоволим само с официалните фотографии и клипове за модела. Току виж големият интерес към quattro concept провокира ръководството на Audi да даде зелена светлина на серийното му бъдеще.
Audi quattro concept е базиран на RS5. Габаритите му обаче са по-различни – 4,28 м дължина, 1,86 м широчина и 1,33 м височина, тъй като междуосието е със 150 мм по-късо от това на серийния модел.